Likumprojekts

**Grozījumi likumā "Par maternitātes un slimības apdrošināšanu"**

Izdarīt likumā "Par maternitātes un slimības apdrošināšanu" (Latvijas Republikas Saeimas un Ministru Kabineta Ziņotājs, 1996, 1., 4. nr.; 1998, 15. nr.; 2001, 1. nr.; 2002, 22. nr.; 2003, 2., 23. nr.; 2004, 5. nr.; 2005, 2. nr.; 2007, 24. nr.; 2009, 2., 15. nr.; Latvijas Vēstnesis, 2009, 200. nr.; 2010, 201. nr.; 2011, 99., 202. nr.; 2012, 192. nr.; 2013, 191., 228. nr.; 2014, 225. nr.; 2015, 56., 248. nr.; 2016, 241., 255.nr.; 2017, 231.nr.) šādus grozījumus:

1. 11. pantā:

aizstāt pirmās daļas otrajā teikumā vārdus un skaitli „nav sasniedzis 14 gadu vecumu” ar vārdiem un skaitļiem „nav sasniedzis 14 gadu vecumu vai šā likuma 13. panta 2.1 daļā noteiktajos gadījumos - 18 gadu vecumu”;

izteikt otrās daļas 5. punktu šādā redakcijā:

„5) slima bērna, kas nav sasniedzis 14 gadu vecumu vai atsevišķos gadījumos 18 gadu vecumu, kopšana;”.

1. Papildināt 13. pantu ar 2.1 daļu šādā redakcijā:

„(21) Ja bērnam, kurš nav sasniedzis 18 gadu vecumu, atbilstoši Starptautiskajai statistiskajai slimību un veselības problēmu klasifikācijai SSK-10 noteikta iedzimta kroplība, deformācija vai hromosomu anomālija (diagnozes Q00 – Q99), ir ievainojumi, saindēšanās un citas ārējas iedarbes sekas (diagnozes S00 - T98), audzēji (diagnozes C00-D48), vai, ja saslimis bērns, par kuru piešķirts bērna invalīda kopšanas pabalsts, un ārsts ir noteicis nepārtrauktas klātbūtnes nepieciešamību, slimības pabalstu piešķir un izmaksā ne ilgāk par 26 nedēļām, skaitot no darbnespējas pirmās dienas, ja darba nespēja ir nepārtraukta, vai ne ilgāk par 52 nedēļām triju gadu periodā, ja darba nespēja atkārtojas ar pārtraukumiem. Šajos gadījumos slimības pabalstu izmaksā ne ilgāk kā līdz bērna 18 gadu vecuma sasniegšanai.”.

1. 31. pantā

izteikt pirmo daļu šādā redakcijā:

„(1) Vidējo apdrošināšanas iemaksu algu slimības pabalsta un maternitātes pabalsta aprēķināšanai nosaka no apdrošinātās personas apdrošināšanas iemaksu algas par 12 kalendāro mēnešu periodu, šo periodu beidzot četrus kalendāros mēnešus pirms mēneša, kurā iestājies apdrošināšanas gadījums.”;

papildināt ar 1.¹ un 1.² daļām šādā redakcijā:

„(1¹) Vidējo apdrošināšanas iemaksu algu paternitātes pabalsta un vecāku pabalsta aprēķināšanai nosaka no apdrošinātās personas apdrošināšanas iemaksu algas par 12 kalendāro mēnešu periodu, šo periodu beidzot četrus kalendāros mēnešus pirms mēneša, kurā dzimis bērns, par kuru tiek piešķirts pabalsts.

(1²) Vidējo apdrošināšanas iemaksu algu apbedīšanas pabalsta aprēķināšanai nosaka no mirušās apdrošinātās personas apdrošināšanas iemaksu algas par 12 kalendāro mēnešu periodu, šo periodu beidzot četrus kalendāros mēnešus pirms mēneša, kurā apdrošinātā persona mirusi.”.

1. Izslēgt 32. pantu.
2. Papildināt pārejas noteikumus ar 37. un 38. punktu šādā redakcijā:

„37. Šā likuma 13. panta 2.¹ daļa attiecas uz gadījumiem, kad bērns saslimis pēc 2019. gada 1. Janvāra.

38. Grozījumi šā likuma 31. panta pirmajā daļā un 31. panta 1.¹ un 1.² daļā, un grozījumi saistībā ar 32. panta izslēgšanu stājas spēkā 2020. gada 1. janvārī.”.

Likums stājas spēkā 2019. gada 1. janvārī.

Iesniedzējs:

labklājības ministrs Jānis Reirs

Rucka 67021607

Sandra.Rucka@lm.gov.lv